Document ID: /roh_data/filtered/fineweb-2-filterrobots_roh.jsonl.gz/39939

L’AutoDaPosta e las Viafiers federalas han problems finanzials pervi da la crisa da corona. Malgrà in pachet d’agid da la Confederaziun , sa dumondan omadus manaschis, schebain la branscha da transport public n'haja betg er il dretg d'indemnisaziuns per lavur curta. Las instanzas responsablas n'èn dentant betg da quest avis.
Tant l’AutoDaPosta sco er la SBB han fatg recurs cunter questa decisiun. Damai che la decisiun politica manchia anc, stoppian els prender questa via e far recurs cunter questa decisiun dal chantun Berna en connex cun la lavur curta, ha ditg Urs Bloch, pledader da l'AutoDaPosta envers Radio SRF. Uschia ston las dretgiras decider en chaussa.
Ord l'archiv
La crisa da corona ha grond'influenza sin il manaschi da la Viafier retica. A partir dal prim d'avrigl introducescha la Retica lavur curta.